Det er vanlig at kanaler eller produksjonsselskaper først kjøper en opsjon på tv-formatet, det innebærer at de for en begrenset periode kjøper eneretten til å kunne produsere programmet. Opsjonskjøperen plikter seg som regel ikke til å produsere. Eksempelvis ble det solgt opsjoner på Team Antonsen til blant annet Tyskland, uten at det endte i en faktisk produksjon. Et annet eksempel er norske Sjarmørskolen der 4 land kjøpte rettighetene til å produsere programmet, men heller ikke der endte noen av opsjonene i faktisk produksjon.